OpenLLM-France/wikimedia huggingface dataset:
# Zatiki laburtezin

Zatiki laburtezinak, zenbakitzaile eta izendatzaile osoak dituzten zatikiak dira, zeinen arteko zatitzaile komun bakarra 1 den (edo -1, zenbaki negatiboak kontuan hartzen baditugu). Beste era batera esanda, a⁄b zatikia laburtezina da baldin eta soilik baldin a eta b elkarren artean lehenak baldin badira. Bada definizio baliokide bat: a eta b zenbaki osoak baldin badira, a⁄b zatikia laburtezina da baldin eta soilik baldin ez bada existitzen c⁄d zatikia non |c| < |a| edo |d| < |b|, |a| a-ren balio absolutua den. Bi zatiki a⁄b eta c⁄d berdinak edo baliokideak dira baldin eta soilik baldin ad = bc.
Hurrengo hauek zatiki laburtezinak dira: $^1$⁄$_4$ , $^5$⁄$_7$ , $^{-20}$⁄$_{21}$. Baina, $^2$⁄$_4$ zatikia, aldiz, ez da laburtezina, $^1$⁄$_2$ eran idatz baitaiteke, eta $^1$⁄$_2$ -ren izendatzailea txikiagoa baita.
Laburtezina ez den zatikia, zatiki laburgarria da.

## Adibideak

$^{120}$⁄$_{90}$ zatikia zatiki laburtezin eran idazteko prozesua ondokoa da:
$^{120}$⁄$_{90}$ = $^{12}$⁄$_9$ = $^4$⁄$_3$.
Lehenengo urratsean, izendatzailea eta zenbakitzailea 10ez zatitu dira, zeina 120 eta 90 zenbakien arteko zatitzaile komuna den. Bigarren pausoan berriz, 3rekin zatitu dira. Azken emaitza, $^4$/$_3$, laburtezina da, 4 eta 3ren arteko zatitzaile komun bakarra 1 baita.
Azken emaitza, $^4$⁄$_3$, pauso bakar batean lor daiteke, izendatzailea eta zenbakitzailea zatitzaile komun handienarekin zatituz (zkh(120,90)=30).

## Bakartasuna

Zenbaki arrazional orok adierazpen bakarra dauka zatiki laburtezin modura, izendatzaile positiboa duena ($^2$/$_3$ = $^{-2}$/$_{-3}$ biak laburtezinak dira). Zatiki laburtezinen bakartasuna zenbaki oso lehenen faktorizazioaren bakartasunetik ondorioztatzen da. Izan ere, $^a$⁄$_b$ = $^c$⁄$_d$ berdintzak ad = bc inplikatzen du eta, ondorioz, berdintzaren bi aldeek faktorizazio lehen berdina izan behar dute. a-k eta b-k faktore lehen komunik ez daukatenez, a-ren zenbaki lehenen faktorizazioa c-renaren azpimultzo bat da, eta alderantziz. Ondorioz, a = c eta b = d.

## Erreferentziak

* ↑ Encyclopaedia of mathematics : an updated and annotated translation of the Soviet "Mathematical encyclopaedia". Reidel ©1988-©1994 ISBN 9781556080104. PMC 16755499..
* ↑ (Ingelesez) Scott, William. (1850). Elements of Arithmetic and Algebra: For the Use of the Royal Military College. Longman, Brown, Green, and Longmans (Noiz kontsultatua: 2018-03-22).

## Bibliografia

* 1941-, Grillet, Pierre A. (Pierre Antoine), (2007), Abstract algebra (2nd ed. argitaraldia), Springer, ISBN 9780387715681, PMC 187082642
* D., Sally, Judith, Integers, fractions, and arithmetic : a guide for teachers, ISBN 9780821887981, PMC 816498955
* B.,, Garrett, Paul, Abstract algebra, ISBN 9781584886907, PMC 903954972
* Albert., Cuoco, (2013), Learning modern algebra : from early attempts to prove Fermat's last theorem, Mathematical Association of America, ISBN 9781939512017, PMC 857078215

## Kanpo estekak

* Datuak: Q263865
# Arreo (Erriberagoitia)

Arreo Arabako Erriberagoitia udalerria osatzen duten herrietako bat da.

## Demografia

* Arreoko biztanleria

## Ondasun nabarmenak

* Santo Tomas eliza
* Yerako Andre Mariaren baseliza

## Bibliografia

* Alava, pueblo a pueblo. Jose Luis Sáenz de Ugarte (1983). Caja Provincial de Álava - Arabako Kutxa

## Ikus, gainera

* Arreoko aintzira
* Erriberagoitia
* Añanako Kuadrilla
# Arreo (argipena)

Arreo hitzak adiera zenbait ditu:
* Arreo, Erriberagoitiko (Araba) herria;
* arreoa, ezkontzean senar-emazte berriek hartzen dituzten etxeko tresna, oihal, ontziteria eta abarrak.
# Christiane Félip Vidal

Christiane Félip Vidal (Bédarieux, Frantzia, 1950) Perun bizi den idazle frantsesa da.

## Biografia

Aita espainiarra eta ama frantziarra duen idazlea 1950ean jaio zen Bédarieuxen, Frantziako hegoaldean. Gaztelania ikasi zuen Estrasburgoko eta Montpellierreko unibertsitateetan.
Nahiz eta bere ama-hizkuntza frantsesa izan, bere literatura-hizkuntza eta idazten duena gaztelania da. Generoei dagokienez, bere lanak eleberriak eta kontakizun laburren antologiak biltzen ditu, eta idazketa eta literatura-itzulpena uztartzen ditu.

## Lan nagusiak

Hauexek dira bere lan batzuk:
* Descuentos/ Deskontuak (Matalamanga argitaletxea, 2004).
* Soltando gallos/ Galloak askatzen (Matalamanga argitaletxea, 2008).
* El silencio de la estrella/ Izarraren isiltasuna (Campodónica argitaletxea, 2009) (“Le silence de l'étoile’’, Publicions L’Harmattan, 2015).
* El canto de los ahogados/ Itotakoen kantua (Editorial Borrador, 2012).
* Basta, 100 mujeres contra la violencia de género/ Nahikoa da 100 emakume genero-indarkeriaren aurka (Estruendomudo argitaletxea, 2012), Cucha del Águilarekin batera.
* La flor artificial/ Lore artifiziala (Cococodrilo Editores, 2016) Sophie Canal filmarekin koegilea da.
* Los espejos opacos/ Ispilu opakoak (Planeta, 2018).
* Mujeres en conflicto/ Emakumeak gatazkan (Cococodrilo Editores, 2022)

## Erreferentziak

* 1 2 (Gaztelaniaz) PERÚ, NOTICIAS EL COMERCIO. (2018-12-29). «Christiane Félip Vidal: "La idea de encontrar un doble o un alma gemela es un imposible" | LUCES» El Comercio Perú (Noiz kontsultatua: 2023-02-14).
* ↑ (Gaztelaniaz) «Seis escritoras peruanas que marcaron el 2016» redaccion.lamula.pe (Noiz kontsultatua: 2023-02-14).
* ↑ (Gaztelaniaz) PERÚ, NOTICIAS EL COMERCIO. (2018-12-29). «Christiane Félip Vidal: "La idea de encontrar un doble o un alma gemela es un imposible" | LUCES» El Comercio Perú (Noiz kontsultatua: 2023-02-14).
* 1 2 (Gaztelaniaz) PERU21, NOTICIAS. (2019-02-08). «Christiane Félip Vidal: Ocurrió un verano | CULTURA» Peru21 (Noiz kontsultatua: 2023-02-14).
* 1 2 (Frantsesez) «Christiane Félip Vidal - Biographie, publications (livres, articles)» www.editions-harmattan.fr (Noiz kontsultatua: 2023-02-14).
* 1 2 (Gaztelaniaz) «Christiane Félip Vidal» Biblioteca Virtual Fandom (Noiz kontsultatua: 2023-02-14).
* ↑ (Gaztelaniaz) CORREO, NOTICIAS. (2022-03-12). «Cómo se reportea en una guerra | Mujeres en conflictos | Christiane Félip Vidal | Guerra | Ucrania | Rusia | Reseña | CULTURA» Correo (Noiz kontsultatua: 2023-02-14).
* ↑ (Gaztelaniaz) de 2022, 23 de Enero. «Presentan “Mujeres en conflictos”, nuevo libro de la escritora Christiane Félip Vidal» infobae (Noiz kontsultatua: 2023-02-14).

## Kanpo estekak

* Christiane Félip Vidalen lanak World Cat-en
* Datuak: Q109016757
# Federico Salas

Luis Federico Salas Guevara Schultz (Lima, Peru, 1950eko irailaren 4a - Huancavelica, 2021eko apirilaren 28a) perutar administratzailea, enpresaburua eta politikaria izan zen. Huancavelica eskualdeko alkatea eta presidentea, eta Alberto Fujimoriren Hirugarren Gobernuko Ministroen Kontseiluko presidentea izan zen.

## Kanpo estekak

* Datuak: Q5441062
# Artatza

Artatza zenbait lekuren izena da.

## Etimologia

Arte/Arta (Bot. Quercus ilex) + -tza (atzizkia)
Sinonimoa: Artadi

## Toponimian

* Artatza Ameskoabarrengo kontzejua da.
** Artatzako gudua: herri horretan suertatutako gudua.
* Artatza: Arabako Erriberagoitia udalerriko Artatza-Axkoeta kontzejuko herria.
* Artatza: Leioako auzoa.
** Artatza jauregia: aipatu auzoko eraikina.
* Artatza Foronda, Gasteizko herria.

## Bestelakoak

* Artatzako konderria.

## Ikus, gainera

* Artatzagane.

## Erreferentziak

* ↑ Espainierazko grafian Artaza.
# Danel Pascual

Danel Pascual (Arrasate, 1998 - ) artista eta kulturgilea da. Itzulpengintzan eta irakasle gisa lanean aritu eta gero, drag-queen gisa eta komunikabideetako artista gisa aritu zen. Divina Comedia drag pertsonaiaren atzean dago, eta Eneko Garcia (Albina Stardust) kidearekin batera Flop kultura podcasta aurkeztu du Euskalerria irratian. ETB1eko Piztu telebista saioan ere aritu dira biak.

## Erreferentziak

* ↑ «'Flop Kultura'-k Laban amaituko du denboraldia, gaur» Berria 2024-05-30 (Noiz kontsultatua: 2024-09-17).
* ↑ ««Guztiok berritu, eta moldatu behar dugu»» Berria 2023-10-13 (Noiz kontsultatua: 2024-09-17).
* ↑ TTAP. (2023-11-23). «Eneko Garcia eta Danel Pascual: “Trabestiak ere bagara euskal kultura”» ttap aldizkari digitala (Noiz kontsultatua: 2024-09-17).

## Kanpo estekak

* Datuak: Q130313083
# Antezana

    Artikulu hau Erriberagoitiko herriari buruzkoa da; beste esanahietarako, ikus «Antezana (argipena)».
Antezana (ofizialki Antezana de la Ribera) Arabako Erriberagoitia udalerria osatzen duten herrietako bat da.

## Demografia

* Antezanako biztanleria

## Ondasun nabarmenak

* Jasokundeko Andre Mariaren eliza
* Alaitasunaren Anre Mariaren baseliza

## Bibliografia

* Alava, pueblo a pueblo. Jose Luis Sáenz de Ugarte (1983). Caja Provincial de Álava - Arabako Kutxa

## Ikus, gainera

* Erriberagoitia
* Añanako Kuadrilla

## Kanpo estekak

* Datuak: Q2744367
* Multimedia: Antezana de la Ribera / Q2744367
# Albina Stardust

Albina Stardust (Burlata, Nafarroa Garaia, 1997) Eneko Garcia Jaurena drag artista eta aktibista trabestiak gorpuztutako pertsonaia da.

## Ibilbidea

2018 urtean sortu zuen Albina Sardust drag pertsonaia LGTB festa baten ondoren. Ordutik abestiak sortu, hainbat ikuskizun eman eta telebista saiotan parte hartu du.
Drag erreferentetzat ditu Divine (XX. mendeko drag aitzindaria), Lady Gaga, David Bowie, Donatella, Sussie Pussie eta Yogurinha Borova.
Itzulpengintza ikasketak egin zituen EHUn eta lanbidez ingeles irakaslea da.

## Ikuskizunak

* 2022 Lumak Drag Festival, Donatella Mani, Susie Pusie eta Euskal Herriko beste drag artista batzuekin batera.

## Telebista

* 2021 ETB1 Ur Handitan saioan, bere bizipenei buruz.
* 2022 ETB1 Entzierroa, San Fermin jaietako erreportari gisa.
* 2022-Gaur egun ETB1 Biba zuek! saioan Albina Stardust bezala.
* 2022-Gaur egun ETB1 Piztu Telebista telebista ikusle gisa.

## Abestiak

* 2021 'Mírame'.
* 2021 'Mírame' euskarazko remix.
* 2022 'Tuti tuli', Yogurinha Borovarekin batera.
* 2023 'Harribitxi'.
* 2024 'Erre'.

## Erreferentziak

* 1 2 «Lady Gagak asko lagundu dit; Albina da nire modua erakusteko munduari nor naizen» EITB 2021-05-25 (Noiz kontsultatua: 2022-07-05).
* 1 2 «Albina Stardust: "jendeak draga gorroto edo fetitxizatu egiten du"» ZUZEU 2021-04-02 (Noiz kontsultatua: 2022-07-05).
* ↑ «"Eszenatokian tanga jantzita ematen dudan mezua, kongresu batean ematen dena bezain garrantzitsua izan daiteke"» Argia (Noiz kontsultatua: 2022-11-20).
* ↑ (Gaztelaniaz) «LUMAK Travesti Fest» Ayuntamiento de Burlada / Burlatako Udala (Noiz kontsultatua: 2022-07-05).

## Kanpo estekak

* Datuak: Q112922632
# Ugartegoikoa

Ugartegoikoa Muxika herriko auzoa da, Ugarte herrigune edo elizate tradizionaletik gertu egonik (ipar-mendebaldera) haren azpi-auzo kontsideratu daitekeena.
Auzoa osatzen duten baserrien artean dira izen hau duten etxeak: Bidekurtze, Ametzabarri, Irazabalbarrena, Elizaldeburu, Madariaga eta Aurtenetxe.

## Erreferentziak

* ↑ Eusko Jaurlaritza, Geoeuskadi. (2016-10). MUXIKAko toponimoen mapa eta kale izendegia. GeoEuskadi / Muxikako udala / Eusko Jaurlaritza / Euskaltzaindia (Noiz kontsultatua: 2021-11-14).

## Kanpo estekak

* Datuak: Q48751027
# Zibeles plaza

Zibeles plaza (gaztelaniaz Plaza de Cibeles) Espainiako Madril hiriburuan dagoen plaza bat da.

## Kokalekua

Erdialdea barrutian dago, Alcalá kalea eta Recoletos pasealekuaren elkargunean.

## Plaza

Plazaren erdigunean izena ematen dion eta 1782an Ventura Rodríguez arkitektoaren diseinu bat oinarritzat hartuz egin zen Zibeles iturri ospetsua dago.
Plaza honetako lau izkinetako bakoitzean XVIII. mendearen amaieratik XX. mendearen hasiera bitartean eraikitako eraikin bana daude:
* Linaresko jauregia (ipar-ekialdeko izkina)
* Komunikabideen jauregia (hego-ekialdeko izkinan)
* Espainiako Bankuaren egoitza (hego-mendebaldeko izkinan)
* Buenavistako jauregia (ipar-mendebaldeko izkinan)
* Linaresko jauregia.
* Komunikabideen jauregia.
* Espainiako Bankuaren egoitza.
* Buenavistako jauregia.

## Kirol ospakizunak

Gaur egun Real Madrid futbol taldeak txapelketaren bat irabazten duen aldiro bere zaletuak ospatzera biltzen diren leku nagusia da.

## Kanpo estekak

* Zibeles plaza. Disfrutamadrid.com (Gaztelaniaz)
* Zibeles plaza. Queverenmadrid.es (Gaztelaniaz)
* Datuak: Q1537446
* Multimedia: Plaza de Cibeles, Madrid / Q1537446
# Divine

Harris Glenn Milstead (Baltimore, 1945eko urriaren 19a - Los Angeles, 1988ko martxoaren 7a) Divine izen artistikoaz hobetu ezagututa, Amerikako Estatu Batuetako aktore, LGTB ikonoa eta karaktere aldakorreko abeslaria izan zen. 1972ko Pink Flamingos filmean drag queen egin zuen karakterizazioaz bereziki ezaguna. Zinema independenteak eta musika-giro alternatiboek arrakasta eta errekonozimendu handia eman zioten Divine pertsonaiari. John Waters zinema zuzendariaren filmetako agerpenek eman zioten fama handia. Hollywooden urrezko garaiaren azken urtetan debutatu zen.

## Biografia

Jaiotakoan Harris Glenn izena jarri zioten semeari Bernard eta Diana Frantses Milstead gurasoek, gero mutikoak Divine Towson izeneko pertsonaia sortu zuen eta izen horrekin bihurtu zen ospetsu. Harris Glenn Milstead Marylanden 1945eko urriaren 19an jaio zen. 12 urterekin, familia Luthervillera aldatu zen, Baltimoreko konderriaren aldiria batera. Etxez aldatu eta gero, bere familiako erresidentzia, John Waters-en familiaren ondoan kokatu zen. John Waters hori geroago bere zinemako kidea izango zen, baina gaztetan Harrisen adineko beste gaztetxo bat besterik ez zen, Harris Glenn-en etxetik John Waters-en etxera distantzia oso txikia zegoen eta haurtzaroan egin omen ziren lagun John Waters eta geroago Divine izango zen umea.

## Kanpo estekak

* Datuak: Q357786
* Multimedia: Divine / Q357786
# Geoeuskadi

geoEuskadi, Euskadiko Datu Espazialen Azpiegitura, Euskadiko Datu Espazialen Azpiegituraren (Euskadiko DEA) erreferentziazko geoataria da, eta bere helburua da Euskal Autonomia Erkidegoko informazio geografikoa erraz eta modu eraginkorrean eskuratu eta berrerabiliko dela bermatzea.
Bisorea, datu-deskarga, zerbitzu estandarrak, arau kartografiakoak eta toponimia atalak ditu eta albisteak ematen ditu web-gunearen azalean. Oso interesgarria da, publiko orokorrarentzat, bere ortoargazkien konparatzailea, hainbat urtetako airetiko argazkiak konparatzeko eta EAEK 20. eta 21. mendean izan dituen bilakaera geografikoa ikusteko.
Geobitxikeriak atalean, topografia eta kultur ondarea erlazionatzen dituen mapak ikus daitezke, ahal nola, txondorren kokapenak eta kortenak.
Europako INSPIRE zuzentarauan jasotzen den irizpideari jarraituz sortu zen. 2011ko irailaren 13an Euskadiko Datu Espazialen Azpiegitura (Euskadiko DEA) abian jartzeko Jaurlaritzaren Erabakia onetsi zen, sailarteko proiektu gisa. GeoEuskadi proiektuko buru Lurralde Plangintzaren eta Hirigintzaren Zuzendaritza da, Lurralde Informazioko Zerbitzuaren bidez. Proiektu korporatibo horretan ordezkaritza dute Eusko Jaurlaritzako sail eta erakunde guztiek.

## Erreferentziak

* ↑ «geoEuskadi. Datu Espazialen Egitura - Euskadiko DEA» www.geo.euskadi.eus (Noiz kontsultatua: 2024-11-23).
* ↑ «geoEuskadi Plataforma - Euskadiko Datu Espazialen Egitura» www.euskadi.eus (Eusko Jaurlaritza) 2017-09-26 (Noiz kontsultatua: 2024-11-23).
# John Waters

John Waters (Baltimore, 1946ko apirilaren 22a) Estatu Batuetako zinemagilea da. Hasieran punk joerako filmak egin zituen, eskandalua sortzen zutenak, Divine bere haurtzaroko lagunarekin batera-eta. Geroztik, bere aldetik lan egiten jarraitu badu ere, zinemaren industriak errazago onartzeko moduko filmak egin ditu.

## Filmografia

* Hag in a Black Leather Jacket (1964, 8mm)
* Roman Candles (1966)
* Eat Your Makeup (1968, 16mm)
* Mondo Trasho (1969, 16mm)
* The Diane Linkletter Story (1970, 16mm)
* Multiple Maniacs (1970, 16mm)
* Pink Flamingos (1972, 16 & 35 mm)
* Female Trouble (1974, 16 & 35 mm)
* Desperate Living (1977, 16 & 35 mm)
* Polyester (1981)
* Reckless Eyeballs (1985)
* Hairspray (1988)
* Cry-Baby (1990)
* Serial Mom (1994)
* Pecker (1998)
* Cecil B. Demented (2000)
* A Dirty Shame (2004)
* Excision (2012)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q314926
* Multimedia: John Waters / Q314926
# Josefina San Miguel

Josefina San Miguel Vicuña (Sestao, Bizkaia, 1963) bizkaitar abokatu eta politikaria da.
2007 eta 2019 urteen artean Sestaoko Udaleko zinegotzia izan zen. Horrez gain, udal gobernuko kidea ere izan zen, zinegotzi delegatu moduan.
Horrez gain, Asti Leku S. Coop. kooperatibaren Kontseilu Zuzentzaileko lehendakari ordea da.

## Bizitza

Zuzenbide lizentziatura ikasi zuen Deustuko Unibertsitatean. Ondoren, Enpresen Zuzendaritzan eta Kudeaketan masterra (MBA) egin zuen. Lanbidez abokatua da.

## Erreferentziak

* ↑ (Gaztelaniaz) Zunzunegi, Emilio. (2016-01-09). «Josefina San Miguel: “De momento, de la herencia de la siderurgia integral tan solo nos ha tocado lo malo, esperemos que a partir de ahora llegue lo bueno”» Deia (Noiz kontsultatua: 2024-11-23).
* ↑ (Gaztelaniaz) Benito, Leo. (2015-06-19). «Sestao apuntala un gobierno contra el paro y la exclusión social» Deia (Noiz kontsultatua: 2024-11-23).
* 1 2 (Gaztelaniaz) Batzar, Euzkadi Buru. «Josu Bergara refuerza su equipo con la liberación de la concejala de Urbanismo» SESTAO (Noiz kontsultatua: 2024-11-11).
* ↑ (Gaztelaniaz) «Las candidaturas a la alcaldía de Sestao en las elecciones municipales del 28-M» El Correo 2023-04-26 (Noiz kontsultatua: 2024-11-11).
* ↑ (Gaztelaniaz) GARCÍA, AZAHARA. (2019-04-12). «Sestao implanta la recogida puerta a puerta en comercios y hostelería» El Correo (Noiz kontsultatua: 2024-11-23).
* ↑ (Gaztelaniaz) Desarrollo. (2019-01-30). «TELE7 comprueba el mal uso de los contenedores de basura en Sestao.» Tele7 (Noiz kontsultatua: 2024-11-23).
* ↑ (Gaztelaniaz) EENDA. «Sestao inicia la renovación de los contenedores amarillos» www.eysmunicipales.es (Noiz kontsultatua: 2024-11-23).
* ↑ (Gaztelaniaz) enSestao.com. (2019-01-30). «Sestao inicia la renovación de 137 contenedores para envases en todo el municipio» enSestao.com (Noiz kontsultatua: 2024-11-23).
* ↑ (Gaztelaniaz) soria, txema. (2019-01-16). «Reconocimientos bien merecidos» El Correo (Noiz kontsultatua: 2024-11-23).
* ↑ (Gaztelaniaz) Zunzunegi, Emilio. (2018-05-30). «Camino Txikito coserá el centro urbano de Sestao» Deia (Noiz kontsultatua: 2024-11-23).
* ↑ «Kooperatibako organoak» Asti Leku ikastola (Noiz kontsultatua: 2024-11-11).

## Kanpo estekak

* Datuak: Q64152306
# Basurde-letaginen kasko

Basurde-letaginen kaskoa mizenastar garaiko kaskoa izan zen, larruz eta basurde-letagin ugariz osatutakoa.

## Historia

1960an K. a. XV. mendeko gerlari baten hilobian aurkitu zuten, Dendra herri grekoan, Mizenastik gertu. Ezagutzen den armadura-plaka zaharrenaren ondoan, basurde-hortzekin sendotutako kasko baten hondakinak aurkitu ziren, eta brontzez egindako masailak babesteko piezak zituen. Kaskoa egiteko, 30 eta 40 basurde arteko hortzak behar ziren.
Homeroren Iliadan, zehatz-mehatz deskribatzen da basurde-letaginen kaskoa. Larruzko kaskoa zen eta barruan feltrozko txanoa itsatsita zuen. Kanpoaldean basurde-hortz asko finkatu eta lerrokatu ziren.

## Erreferentziak

* ↑ Homero: Iliada, X, 261-265.

## Bibliografia

* Kühnel, Harry: Bildwörterbuch der Kleidung und Rüstung. Stuttgart, 1992, ISBN 3-520-45301-0.

## Kanpo estekak

* Datuak: Q1243176
* Multimedia: Boar tusk helmets / Q1243176
# Camelia Malik

Camelia Malik (Jakarta, 1955eko apirilaren 22a) indonesiar aktore eta dangdut abeslaria da, Diva Dangdut Jaipong bezala ere ezaguna.

## Bizitza

Djamaluddin Malik ekoizle eta politikariaren eta Farida Al-Hasniren alaba, Camelia Malik Jakartan jaio zen 1955eko apirilaren 22an. Amaren aldeko nebaorde bat du, Ahmad Albar rock abeslaria.
1974an Fuad Hassanekin ezkondu zen, baina urte berean senarra hil zitzaion. 1977an, musulmana izan arren, Reynold Panggabean kristau abeslariarekin ezkondu zen. Ezkontza hori hamabi urte geroago amaitu zen 1989an. Geroago Harry Caprirekin ezkonduta zegoen 24 urtez. 2013ko maiatzaren 6an, prentsaurreko batean jakinarazi zuten 2013ko apirilaren 30ean dibortzio prozedura hasi zutela, urtebetez bananduta bizi izan ondoren.

## Filmografia
### Zinema

| Urtea | Izenburua | Pertsonaia |
| 1971 | Ratna | Aida |
| 1971 | Pendekar Bambu Kuning | |
| 1971 | Lorong hitam | |
| 1972 | Angkara murka | |
| 1973 | Laki-laki pilihan | Ratna |
| 1974 | Batas Impian | Farida |
| 1974 | Mencari Ayah | Elsye |
| 1977 | Para Perintis Kemerdekaan | Zainab |
| 1979 | Colak-colek | Camelia |
| 1980 | Jangan Coba Raba-Raba | Mia |
| 1980 | Gengsi Dong | Rita |
| 1981 | Di Bawah Lindungan Ka'bah | Zainab |
| 1987 | Nada-Nada Rindu | Mia |
| 1988 | Pacar Ketinggalan Kereta | |
| 1989 | Sumpah Si Pahit Lidah | Zuzendaria |
| 1990 | Jaka Swara | Fatma |
| 2007 | Bukan Bintang Biasa the Movie | |
| 2016 | Pacarku Anak Koruptor | |

### Telebista

| Urtea | Izenburua | Pertsonaia |
| 2000 | Melodi Cinta | |
| 2020 | Banyak Jalan Menuju Rhoma | Hajjah Mia |
| 2020 | Banyak Jalan Menuju Rhoma Tingkat 2 | Hajjah Mia |
| 2020 | Sentuhan Ilahi | Hajjah Mia |

## Diskografia

* 1979: Colak-colek
* 1980: Raba-raba
* 1981: Ceplas-ceplos (Reynold Panggabeanekin batera)
* 1981: Sayang-sayang (Reynold Panggabeanekin batera)
* 1986: Murah Meriah (Reynold Panggabeanekin batera)
* 1992: Kedap Kedip
* 1994: Potret Diri
* 1996: Segudang Rindu
* 1997: Rindu Berat
* 1998: Disco Dangdut Rindu Berat
* 1999: Bulan Pun Berkaca
* 2000: Tak Salah Lagi
* 2002: Rekayasa Cinta
* 2005: Pengagum Cinta (Bukan Kekasih Setia)
* Gengsi Dong (Reynold Panggabeanekin batera)
* Wakuncar
* Colak Colek II

## Erreferentziak

* 1 2 3 (Indonesieraz) Panditio Rayendra. «Profil Camelia Malik Penyanyi Dangdut Senior yang Populer Lewat Lagu Colak-colek dan Tari Jaipong» Liputan 6 2021-10-14 (Noiz kontsultatua: 2024-11-23).
* ↑ (Ingelesez) Mujiburrahman. (2006). Feeling Threatened: Muslim-Christian Relations in Indonesia's New Order. ISBN 9789053569382. (Noiz kontsultatua: 2024-11-23).
* ↑ (Indonesieraz) «Camelia Malik – Harry Capri Tak Rayakan Perkawinan Perak» Poskota News 2013-05-06 jatorrizkotik artxibatua (artxibatze data: 2018-09-24) (Noiz kontsultatua: 2024-11-23).

## Kanpo estekak

* Datuak: Q5025906
* Multimedia: Camelia Malik / Q5025906
# Hexafluorobentzeno

Hexaklorobentzenoa konposatu organiko aromatikoa da, C$_6$F$_6$ formula duena, konposatu organofluoratuen familiakoa. Likido kolorge eta sukoia da giro-tenperaturan. Larruazala narritatzen du.

## Sintesia

Bi manera nagusi daude hexafluorobentzenoa sintetizatzeko.
Bentzenoaren fluorazio zuzena ez da egingarria, baina bai bentzenoaren deribatu halegenatuetan halogenoa fluoroz ordezkatzea fluoruro alkalino bat usatuz.
    ${\ce {C6Cl6 + 6 KF -> C6F6 + 6 KCl.}}$
Bestela, klorofluorometanozko eta diklorofluorometanozko nahastea pirolizatuz hexafluorobentzekoa lortzen da.
${\ce {3 CHCl2F + 3 CH2ClF -> C6F6 + 9 HCl}}$

## Erabilera

Hexafluorobentzenoak ez du erabilera komertzial adierazgarririk, bai ordea laborategian. Espektroskopian usatzen da disolbatzaile eta erreferentzia gisa:
* Fluor 19ko erresonantzia magnetiko nuklearrean erreferentzia moduan.
* Karbono 13ko erresonantzia magnetiko nuklearrean erreferentzia eta disolbatzaile bezala.
* Infragorrizko eta ultramorezko espektroskopiaren zenbait esparrutan disolbatzaile gisa.

## Erreferentziak

* ↑ (Ingelesez) PubChem. «Hexafluorobenzene» pubchem.ncbi.nlm.nih.gov (Noiz kontsultatua: 2024-11-23).
* ↑ (Ingelesez) Vorozhtsov, N. N.; Platonov, V. E.; Yakobson, G. G.. (1963-08-01). «Preparation of hexafluorobenzene from hexachlorobenzene» Bulletin of the Academy of Sciences of the USSR, Division of chemical science 12 (8): 1389–1389. doi:10.1007/BF00847820. ISSN 1573-9171. (Noiz kontsultatua: 2024-11-23).
* ↑ (Ingelesez) Wiley-VCH, ed. (2003-03-11). Ullmann's Encyclopedia of Industrial Chemistry. (1. argitaraldia) Wiley doi:10.1002/14356007.a04_405. ISBN 978-3-527-30385-4. (Noiz kontsultatua: 2024-11-23).

## Kanpo estekak

* Datuak: Q412413
* Multimedia: Hexafluorobenzene / Q412413